Mandolin

Mandolin er et klimpreinstrument av luttfamilien, utviklet i Italia av den større mandolaen tidlig på 1600-tallet.
Mandoliner finnes i to svært ulike byggeformer:
 Klassisk mandolin eller napolitansk mandolin har avrundet bunn uten sarg
 Flatbunnet mandolin er bygd med sarg, og har som navnet sier en flat bunn

Til forskjell fra fiolinen er mandolinens gripebrett utstyrt med tverrbånd. Mandolinen spilles normalt med plekter. Strengeantallet har variert gjennom tidene, men i dag har de aller fleste mandoliner fire unisone strengekor. Instrumentet er stemt i kvinter lik en fiolin: g d’ a’ e’. Det tilsvarer frekvenser på 196–659,3 Hz«Note Frequencies», Seventhstring.com. En tidlig form som var i bruk fra rundt 1660 til 1820 kalles milanesisk mandolin. Dette seks-strengede instrumentet, som også kunne spilles med fingrene, ble stemt g h e’ a’ d’’ g’’ 

Mandolinen er (som fiolinen) det minste og mest populære instrumentet i en hel familie. Storebroren, mandobassen, er på størrelse med en liten kontrabass og stemmes som denne i E1–A1–D2–G2. Mandocelloen er noe mindre. I Norge har bluegrassmusikeren Jeff Wasserman (opprinnelig fra USA) spilt mandocello. Disse instrumentene har ikke fått masseutbredelse. Selv en del av mandolinorkestrene har foretrukket gitar og/eller kontrabass for å supplere mandolinenes høyere toner.
       Mandolinen har vært brukt – og brukes fortsatt – i mange former for musikk, både innen klassisk musikk og en rekke former for populærmusikk. 

Kjente utøvere

Jazz
Dave Apollon (1898-1972) regnes blant de store mandolinister. Han spilte mest jazz, hvor dette instrumentet ikke er så vanlig. Han turnerte bl.a. med Duke Ellington og Django Reinhardt.

Oldtime og bluegrass
Mandolin var vanlig i oldtimemusikk, kanskje særlig i Kentucky, hvor Chick Hurt i Prairie Ramblers var en av de store fra ca. 1930 av. Den er særlig vanlig i bluegrass, hvor den forekommer praktisk talt alltid. «Bluegrassens far», Bill Monroe (1911–96), spilte mandolin gjennom hele sin lange karriere. Ricky Skaggs, Ronnie McCoury og Sam Bush regnes blant verdens beste mandolinister innen dagens bluegrass.«A Brief History of the Mandolin» (PDF), Marist.edu. Arkivert fra originalen den 6. februar 2017
       Også i country utenom bluegrass og i folkemusikk forekommer mandolin.

Klassisk musikk
Innen klassisk musikk regnes Caterina Lichtenberg som en av verdens beste mandolinister. Ved en avstemning på nettet ble Chris Thile kåret som alle tiders beste mandolinist. Hans repertoar spenner fra bluegrass til folk og klassisk musikk.The Greatest Mandolinists of All Time, Ranker.com

Norge
I folkrock/visegruppen Isenkram skiftet Kjell Reinhardt Müller og Erik Thorsrud om å spille mandolin.I norsk bluegrass spiller Øystein Sunde av og til mandolin, likeså Kai Henrik Ryen i Ila Auto. En annen norsk mandolinist er Jan Eilif Amundsen. Både Kari Aasland og Jeff Wasserman har spilt mandolin i Gone At Last fra Haugesund.«Gone At Last», Vise & lyrikkfestivalen i Haugesund 25. mars 2015. Arkivert fra originalen den 9. september 2017

 Se også 
 The Jazz Mandolin Project

 Referanser 

 Eksterne lenker 

 Mandolin Cafe
 Mandolinakkorder
 Mandolinakkorder
 MandoIsland



Kategori:Luttinstrumenter